Diari Oficial de la Generalitat Valenciana


Sumari del DOGV 2950, del 12-03-1997 (1997/839620)

RESOLUCIÓ de 4 de març de 1997, de la Universitat de València, per la qual es convoca una oferta pública per cobrir una plaça de funcionari interí, de tècnic superior de normalització lingüística (assessor lingüístic) d'aquesta Universitat
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2950

Data del DOGV
:   12-03-1997

Secció del DOGV
:   AUTORITATS I PERSONAL

Número del document
:   1997/839620


Data del document
:   04-03-1997

Organisme emissor
:   Universitat de València

Tipus de document
:   Resolució

Correcció d'errades

RESOLUCIÓ de 4 de març de 1997, de la Universitat de València, per la qual es convoca una oferta pública per cobrir una plaça de funcionari interí, de tècnic superior de normalització lingüística (assessor lingüístic) d'aquesta Universitat.
  
El Rectorat de la Universitat de València, fent ús de les atribucions que li confereix l'article 18, en relació amb l'article 3.e de la Llei de Reforma Universitària, convoca una oferta pública per a cobrir una plaça d'acord amb les bases següents:
  
  
1. Denominació i número del lloc de treball
  
- Denominació: tècnic superior de normalització lingüística (assessor lingüístic).
  
- Número de lloc de treball: 1.372.
  
  
2. Classificació del lloc de treball
  
- Grup A, complement de destinació 15, complement específic E034.
  
3. Objecte i jornada
  
L'objecte d'aquesta oferta és cobrir temporalment una plaça de tècnic superior de normalització lingüística (assessor lingüístic), com a funcionari interí.
  
Aquest nomenament no atorgarà cap dret per a l'ingrés en l'administració pública i el seu cessament es produirà quan desapareguen les circumstàncies que donaren lloc a la convocatòria.
  
La jornada de treball serà de 40 hores setmanals.
  
  
4. Perfil de la plaça
  
4.1 Traducció i correcció de texts administratius i de qualsevol altre caire emesos pel personal de la Universitat de València en el desenvolupament de les seues tasques docents o administratives.
  
4.2 Assessorament lingüístic als membres de la comunitat universitària.
  
  
5. Mèrits preferents
  
- Especialitat en Filologia Catalana.
  
- Experiència en feines d'assessorament lingüístic o traducció i correcció de texts.
  
- Publicacions relacionades amb l'assessorament lingüístic o la traducció.
  
- Coneixement d'altres llengües.
  
- Coneixements d'informàtica a nivell d'usuari.
  
- Altres mèrits.
  
  
6. Sistema selectiu de la plaça
  
- Prova escrita de coneixement de llengua catalana.
  
- Valoració del currículum dels aspirants (d'acord amb el barem que figura en l'annex II).
  
- Entrevista amb el tribunal.
  
La prova escrita constarà de dues parts, la primera de les quals serà de caràcter eliminatori. Només els aspirants que hauran aprovat la primera part de la prova tindran dret a la valoració del currículum.
  
Només els aspirants que hauran aconseguit 5 punts o més entre la prova escrita i la valoració del currículum podran passar a la fase de l'entrevista. Durant l'entrevista els aspirants hauran de demostrar, a instàncies del tribunal, els seus coneixements d'informàtica a nivell d'usuari.
  
  
7. Tribunal
  
El tribunal qualificador és el que figura en l'annex III d'aquesta convocatòria.
  
Els membres del tribunal hauran d'abstenir-se d'intervenir quan es troben en alguna circumstància de les fixades als articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
  
El president podrà sol·licitar als membres del tribunal una declaració expressa de no trobar-se en les circumstàncies fixades en els articles esmentats.
  
El tribunal resoldrà tots els dubtes que pugen sorgir en l'aplicació d'aquestes normes, i allò que calga fer en els casos no establits.
  
  
El procediment d'actuació del tribunal s'ajustarà a cada moment a allò que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
  
8. Requisits dels aspirants
  
- Tenir nacionalitat espanyola o, d'acord el que estableix la llei 17/1993, de 23 de desembre (BOE de 24 de desembre de 1993), sobre l'accés a determinats sectors de la funció pública dels nacionals dels altres estats membres de la Comunitat Europea, tenir la nacionalitat d'un país membre o ser de qualsevol d'aquells estats a què, en virtut de tractats internacionals establits per la Comunitat Europea i ratificats per Espanya, siga d'aplicació la lliure circulació de treballadors, en els termes en què aquesta es troba definida en el tractat constitutiu de la Unió Europea.
  
  
- Tenir complits els 18 anys el dia en què acabarà el termini de presentació de les sol·licituds.
  
- Ser llicenciat, enginyer tècnic o arquitecte tècnic.
  
- No haver estat separat mitjançant expedient disciplinari de qualsevol administració o treball públics.
  
- No estar inhabilitat per a l'exercici de funcions públiques.
  
- Posseir el certificat de grau superior dels cursos de llengua per a universitaris, de la Universitat de València, o el nivell superior de la Junta Qualificadora de Coneixements de Valencià o certificats equivalents.
  
  
9. Presentació d'instàncies
  
Per a la presentació d'instàncies, s'haurà d'utilitzar el model que figura en l'annex I d'aquesta convocatòria.
  
Les instàncies, juntament amb el currículum, cal presentar-les al Registre de Gerència de la Universitat de València (carrer de l'Antiga Senda de Senent, 11, baix) o en qualsevol de les oficines a què es refereix l'article 38.4 de la Llei de Règim Jurídic de les Administracions Públiques i del Procediment Administratiu Comú, en el termini de 20 dies naturals a partir de l'endemà de la publicació d'aquesta resolució en el Diari Oficial de la Generalitat Valenciana.
  
Així mateix, cal presentar certificats de tots els requisits i els mèrits que es fan constar en el currículum, degudament compulsats.
  
  
  
10. Admissió d'aspirants
  
Finalitzat el termini de presentació de sol·licituds, l'òrgan competent prendrà una resolució que es publicarà als taulers d'anuncis de la Gerència i del Servei de Normalització Lingüística de la Universitat de València, set dies naturals després de l'últim dia de presentació de sol·licituds, i que contindrà la llista d'admesos i d'exclosos. Els exclosos disposaran d'un termini d'esmena d'errades de 10 dies hàbils, comptadors des de l'endemà de la data de publicació, per a corregir el defecte que haja ocasionat la seua exclusió.
  
Finalitzat el termini d'esmena d'errades, es publicarà una resolució als taulers d'anuncis de la Gerència i del Servei de Normalització Lingüística de la Universitat de València, per la qual es notificarà la llista definitiva d'admesos a les proves i la data, el lloc i l'hora d'inici de la prova.
  
  
11. Nota final
  
Aquesta convocatòria, les seues bases i tots els actes administratius que es puguen derivar d'aquella i de les actuacions del tribunal, podran ser impugnats per les persones interessades en els casos i la forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Així mateix, l'administració, si escau, podrà revisar les resolucions del tribunal, d'acord amb l'esmentada norma.
  
  
València, 4 de març de 1997.- El vicerector d'Organització Administrativa: Lluís Guia i Marín.
  
  
  
ANNEX I
  
  
Instància
  
  
Dades personals
  
Primer cognom Segon cognom Nom
  
  
Data de naixement DNI Telèfon
  
  
Adreça Localitat/província
  
  
Dades del lloc de treball sol·licitat
  
Denominació del lloc de treball: tècnic superior de normalització lingüística (assessor lingüístic).
  
Classificació: A15B
  
DEMANA: ser admés/admesa en l'oferta pública d'una plaça de tècnic superior de normalització lingüística (assessor lingüístic), convocada per resolució de 4 de març de 1997.
  
  
La persona interessada,
  
  
València, ... d... de 1997
  
  
  
RECTORAT DE LA UNIVERSITAT DE VALÈNCIA
  
  
  
  
ANNEX II
  
  
Barem
  
  
· Prova escrita: fins a 6 punts.
  
· Mèrits preferents: fins a 3,5 punts.
  
- Titulació superior, especialment Filologia Catalana (fins a 1 punt)
  
- Experiència en assessorament lingüístic i traducció (fins a 1 punt)
  
- Publicacions relacionades amb l'assessorament lingüístic (fins a 1 punt)
  
- Coneixement d'altres llengües (fins a 0,5 punts).
  
· Altres mèrits: fins a 0,5 punts.
  
· Entrevista: fins a 2 punts.
  
  
  
  
ANNEX III
  
  
Tribunal
  
  
· President: el rector o persona en qui delegue
  
· Vocals:
  
- Dos representants de la Universitat designats pel rector
  
- Un representant de la Junta de Personal
  
- Un representant de la Comissió de PAS
  
Segons l'article 11 del conveni col·lectiu tots els membres hauran de posseir una titulació igual o superior a la requerida per a ocupar les places convocades i pertànyer al mateix o superior grup o categoria professional.
  
Igual estructura per al tribunal suplent.